Nafarroako Parlamentuko Mahaiak, 2021eko ekainaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako gaurkotasun handiko galdera, atzerriko hezkuntza-sistemetako unibertsitateko irakaskuntzen homologazioari buruzko errege-dekretuaren zirriborroari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko ekainaren 14an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkartearen eledun Ainhoa Aznárez Igarza andreak, Legebiltzarreko Erregelamenduan xedatuaren babesean, gaurkotasun handiko galdera hau aurkezten du, Unibertsitateko, Berrikuntzako eta Eraldaketa Digitaleko kontseilariak ekainaren 17ko Osoko Bilkuran erantzun dezan:

Nafarroako Gobernuak zer iritzi dio atzerriko hezkuntza-sistemetako unibertsitateko irakaskuntzen homologazioari buruzko errege-dekretuaren zirriborroari?

Iruñean, 2021eko ekainaren 10ean

Foru parlamentaria: Ainhoa Aznárez Igarza